Apa yang akan ditunjukkan di dalam video ini adalah berkenaan pecahan.
Untuk memudahkan sesi pembelajaran berkenaan pecahan, anda boleh membayangkan ianya sebagai sebahagian dari bulatan.
Apa yang dimaksudkan sebagai sebahagian dari bulatan?
Cuba bayangkan kita mempunyai sekeping piza.
Saya akan lukis sekeping piza yang berwarna oren.
Jadi, katakanlah saya bahagikan piza ini kepada 4 bahagian.
Jadi, kita mempunyai 4 bahagian yang sama besar.
3 dari bahagian tersebut, mempunyai keju.
Bahagian yang terakhir pula, mempunyai keju dan buah zaitun.
Jadi, kita boleh menentukan apakah pecahan bagi piza yang mempunyai buah zaitun.
Kita mempunyai 4 bahagian piza yang sama besar.
Dan 1 daripada 4 bahagian tersebut mempunyai buah zaitun.
Jadi, apakah pecahan piza yang mempunyai keju?
Kita tidak akan mengambil kira bahagian yang mempunyai buah zaitun.
Jadi, kita mempunyai 3 bahagian yang mengandungi keju.
3 dari kesemua 4 bahagian yang hanya mempunyai keju.
Cuba kita bandingkan dengan benda lain pula. Contohnya buah oren, pisang, lemon, dan epal.
Saya akan lukis satu lagi buah iaitu anggur.
Apakah pecahan buah-buahan yang saya miliki?
Katakanlah buah yang berwarna kuning. Apakah pecahan bagi buah yang berwarna kuning?
Kita mempunyai jumlah buah-buahan sebanyak 5 biji semuanya. Dan apakah pecahan bagi buah berwarna kuning?
Saya mempunyai 2 biji buah berwarna kuning.
Jadi, 2 dari 5 biji buah adalah berwarna kuning.
Saya akan buat satu lagi contoh untuk menjadikannya lebih terang dan jelas.
Saya akan lukis gula-gula.
Gula-gula ini akan dibahagikan kepada 5 bahagian yang sama besar.
Saya berasa lapar, jadi katakanlah saya makan 2 bahagian.
Jadi, apakah pecahan gula-gula yang saya telah makan?
Saya mempunyai jumlah bahagian sebanyak 5.
Saya makan 2 dari 5 bahagian tersebut.
Jadi, ini adalah konsep untuk memahami pecahan.